נוסח הודעה בדבר כוונה להתקשרות עם ספק במיזם משותף 

אגף א' עתודות במשרד החינוך מעוניינים לבצע הארכה והרחבה עם עמותת שותפויות אדמונד דה רוטשילד ע.ר. מספר  580399913 במיזם משותף לצורך המשך ביצוע תוכנית עתודה לשילוב דוקטורים מצטיינים במשרד החינוך – "תכנית אפיקים לחינוך".
אגף א' עתודות במשרד החינוך כפוף ישירות למנכ"ל משרד החינוך המשמש גם כיו"ר הוועד המנהל המערכתי המלווה את עבודת האגף השוטפת והאסטרטגית, ותפקידו המרכזי, הינו לפתח את תחום העתודות מנקודת מבט מערכתית והוליסטית, במטרה לאייש את משרות המטרה במערכת בהון אנושי מקצועי, ערכי וממלכתי, וכן להבטיח חיבור וסיוע תמידי של התוכניות למטרות, יעדי ואתגרי מערכת החינוך.
האגף מתכלל, מנחה מקצועית ומוביל את כלל פעילות מערכת החינוך בבניית העתודה הניהולית במערכת, וכן פועל בשיתוף פעולה עם גורמי ממשל, שלטון מקומי וחברה אזרחית. כל זאת, בהתאם לצרכי המערכת ובאופן שיסייע למשרד להגשים את חזונו, מטרותיו ויעדיו.
כחלק מתפיסה זו, האגף אמון בין היתר על בניית ערוצי הזנת מצינות למערכת החינוך בפרט ולשירות הציבורי בכלל.
למידע נוסף על האגף ופעולותיו, ניתן לעיין ב  דו"ח שנתי 2023 - עתודות במערכת החינוך.

ארגון שותפויות אדמונד דה רוטשילד, הוקם על ידי קרן אדמונד דה רוטשילד בשנת 2016, על מנת ליצור בית אחד לתוכניות מנהיגות לנוער ולצעירים, ובמטרה לשמש כזרוע החברתית של הקרן הפועלת לצמצום פערים בחברה הישראלית. בשותפויות רוטשילד ישנם כיום כ-110 עובדים. 
הארגון מאתר צעירים וצעירות מגוונים,  מובילים ובעלי פוטנציאל מנהיגותי, ברובם מהפריפריה החברתית-גאוגרפית ומכשיר אותם במטרה לבסס מנהיגות ישראלית עתידית המאמינה בתפיסות עולם חברתיות ובעקרונות הכוללים: צמצום פערים, שוויון הזדמנויות, סולידריות וכבוד הדדי. עקרונות אלו, יחד עם למידה מתמדת, חדשנות ושותפויות רב מגזריות ובין דיסציפלינריות הם המנחים את עבודת הארגון ואותם מנחיל הארגון למשתתפים בתוכניות ההכשרה השונות אותן מפעיל.לארגון שמונה תוכניות, המיועדות לקהלי יעד שונים . התוכניות פועלות במיזם משותף עם משרדי הממשלה, משרד הפנים, משרד החינוך ומשרד הרווחה והביטחון החברתי.
· רוטשילד – צוערים לשלטון המקומי, הכוללת חצי שנה של הכשרה מרוכזת והשמה בתפקידי מפתח אסטרטגיים ברשויות בפריפריה, ליווי אישי ומקצועי, מענקי התמדה ושובר ללימודי תואר שני.
· רוטשילד – צוערים לאסטרטגיה ותכנון אורבני, הכוללת תואר שני בתכנון ערים בטכניון
· רוטשילד – צוערים לחינוך בלתי פורמלי, הכוללת תואר שני במנהיגות ומדיניות בחינוך באוניברסיטת חיפה
· רוטשילד – צוערים לרווחה – הכוללת השמה תחילה במחלקות הרווחה ותואר שני באוניברסיטה על פי בחירת המשתתף/ת
הארגון מוביל מאז הקמתו את תוכניות הצוערים לשלטון מקומי בתחומי: שלטון מקומי, תכנון אורבני, חינוך בלתי פורמלי ורווחה. 
 

מטרת  תכנית "אפיקים לחינוך"
שלב א': איתור, מיון, הכשרה, ליווי ורישות של דוקטורים מצטיינים לצורך קידום מדיניות חינוך מיודעת ראיות באמצעות שילוב ידע מדעי בתהליכי גיבוש מדיניות במשרד.
התכנית מחולקת לארבעה רכיבי התקשרות (לפי רצף הביצוע):
1. איתור פרסום ומיון המועמדים לתכנית
הוצאת קול קורא, סינון המועמדים הרבים במספר שלבי מיון:
1. טופס הרשמה דיגיטלי וראיון טלפוני.
2. מרכזי הערכה פרונטאליים.
3. ראיון אישי מקוון.
4. גיבוש רשימה סופית של המשתתפים בתכנית.
2. כתיבת חומרים ותכנון התכנית 
בניית תכנית ההכשרה, גיבוש רשימת מרצים ותיאום, התאמת מתודות ההכשרה, כתיבת חומרים בהתאם לתוכן התכנית. הקצאת כוח אדם מקצועי לכתיבת והכנת החומרים, גיבוש הפדגוגיה בתכנית.  
3. הכשרה קבוצתית של ארבעה ימים בשבוע לאורך שנה וחצי.
ההכשרה התכנית מבוססת על שלושה צירים – ידע ומיומנות, תיווך ידע ועריכת מחקר.
· ציר הידע והמיומנויות - היכרות עם ארגונים ובעלי תפקידים ממשרדי ממשלה שונים, השלטון המקומי והחברה האזרחית. למידה והבנה של תהליכי עיצוב מדיניות ציבורית בתחומים שונים. הכרות עם מושגי יסוד בשירות הציבורי, בחינוך הפורמאלי והבלתי פורמאלי. העיסוק במערכת החינוך יהווה עמוד תווך בציר הידע, ממשתתפי ההכשרה יחשפו ויפגשו לאורך ההכשרה עם בעלי תפקידים מרכזיים בשדה החינוכי ויעסקו בסוגיות מרכזיות ואתגרי מערכת החינוך. בנוסף, רכישת מיומנויות הנדרשות לשילוב מיטיבי במגזר השירות הציבורי בכלל ובמערכת החינוך בפרט. כגון: הכוות תעסוקתי, מיומנויות בין אישיות ומיומנויות מקצועיות.
· תיווך הידע - כל עמית יוצמד לדמות בכירה ברמת מנהל אגף ומעלה במטרה לסייע לעבודתו באמצעות יצירת תשתית ידע עבור תהליכים מרכזיים עליהם הוא אמון.
· עריכת מחקר - במודל שותפות אקדמיה שדה בשיתוף קובע המדיניות אליו הוצמד העמית וחוקר מהאקדמיה כמנחה. המחקרים יתבצעו בשיתוף עם חוקרים שמומחיותם מדיניות חינוכית אשר יחברו לעמיתים ולמנהלים בביצוע מחקרים שיש להם ערך ותרומה למערכת החינוך הישראלית. במסגרת התכנית החוקרים המנחים, יגיעו לעבודה משותפת עם המנהלים והעמיתים בהתאם לצורך של התקדמות המחקר. החוקרים המנחים ישתתפו גם בסמינר שיתקיים באוניברסיטת וונדרבליט. ההתקשרות של המנחים תבוצע ע"י קרן דה רוטשילד בהתאם לכללים המחייבים. 
4. רישות והובלת שינוי
עם סיום התכנית ישתלבו המשתתפים בשאיפה בשירות המדינה וכן ישתלבו ברשת עתודות במערכת החינוך. במהלך השתלבותם ימשיכו להיות פעילים ברשת המקדמת המשך למידה של חבריה כמשרתי ציבור, יצירת שיתופי פעולה רב-מגזריים וסיוע הדדי בפעילות השוטפת. יתרה מזאת, הרשת תיצור הזדמנויות לשיתופי פעולה, באמצעות קידום והובלה של תהליכי שינוי אפקטיביים במערכת החינוך. בנוסף, הרשת תהווה מקום לתמיכה, קידום ופיתוח הקריירה של בוגרי התכנית וליווי על פי צורך.

שלב ב': הרחבה של תכנית ההכשרה 
שלב ב' כולל הרחבה של התכנית שאושרה בשלב א', באמצעות הוספת רכיבים שלא נכללו במסגרת ההתקשרות המקורית. הרחבה זו נועדה להעמיק את רכיב המחקר ואת החיבור בין האקדמיה לבין תהליכי קבלת ההחלטות במשרד החינוך, והיא כוללת בין היתר:
1. הענקת מלגות קיום ומלגות לימודים לדוקטורנטים אשר יצטרפו לקבוצות מחקר ייעודיות אשר יונחו על ידי חוקרי מדיניות חינוך מובילים ממוסדות אקדמיים בחו"ל. 
2. ביצוע מחקרי מדיניות בשותפות בין העמיתים, מנהלי המשרד וחוקרים מהאקדמיה, לרבות מימון הוצאות המחקר וייעוץ סטטיסטי מקצועי. 
3. הרחבת ההכשרה באמצעות רכיב למידה בינלאומי, במטרה לחשוף את המשתתפים למודלים מתקדמים של מדיניות מבוססת ראיות.
4. הוספת רכיב של כוח האדם המקצועי הנדרש להפעלת רכיבי ההרחבה, לליווי המחקרים, לתיאום עם החוקרים ולניהול התכנית המורחבת. 
רכיבים אלה מהווים אלא תוספת מהותית המרחיבה את היקף התכנית, מעמיקה את רכיב המחקר ואת תהליכי תיווך הידע ומאפשרת מימוש מלא של יעדיה בתחום קידום מדיניות חינוך מבוססת ראיות.

היקף פעילות מתוכנן
  
שלב א':
1 בינואר 2025 עד 31 בדצמבר 2026- פרסום התכנית, איתור ומיון מועמדים למחזור א', הפעלת תכנית ההכשרה, הליווי והרישות עבור 10 עמיתים ו- 10 מנהלים.
שלב ב':
1 באוגוסט 2026 עד 31 בדצמבר 2027 - הרחבת התכנית באמצעות הוספת רכיבי מחקר ויישום שלא נכללו בשלב א'.

עלות תכנית :
עלות הפעלת התוכנית– 4,518,510 ₪ (מתוכו 2,600,000 ₪ שלב א')
עלות תקורה למחזור – 295,603 ₪. (מתוכה 170,093 ₪ שלב א')
חלקה של עמותת שותפויות רוטשילד: 2,259,255 ₪  - ממקורות פרטיים – 50% מעלות כלל המיזם.  
חלקו של המשרד: 2,259,255 ₪  .  

פירוט דרישות מהספק:
ככל שיש גורם נוסף הסבור שהוא מסוגל לבצע את הפעילות, יפנה בהצעה מתאימה כאשר עליו לקחת בחשבון כי עליו לעמוד בכל הדרישות הבאות: 
· ניסיון בהפעלת תוכניות עתודה במסגרת התוכנית הלאומית "עתודות לישראל" (בכפוף לאישור אגף א'  עתודות במערכת החינוך). 
· ניסיון של 5 שנים בעולם החינוך וההדרכה.
· מימון מחצית מעלות התכנית לפחות, בסכום שלא יפחת מהסכום 2,259,255 ₪  לכלל התכנית, להיקף תכנית זהה למתואר במודעה זו, וממקורות פרטיים. 
· לרשות הגוף יש כ"א מקצועי לביצוע התכנית (הכנת התכנית, גיבוש רשימת מרצים, בניית מתודות, התקשרות למטרת ביצוע תכנית חינוכית ועוד). 
· ככל שהמציע הוא גוף משפטי מאוגד והוא רשום ברשם רשמי, על הגוף המציע להיות עוסק מורשה/מלכ"ר. על הגוף המציע לנהל ספרי חשבונות כחוק. אם הגוף המציע הינו עמותה/חברה לתועלת הציבור עליו להיות בעל אישור על ניהול תקין תקף מטעם רשם העמותות או רשם התאגידים.
· אם יתקבלו הצעות נוספות, המשרד יפעל באופן הבא:
1. תיבחר ההצעה המעניקה את מירב היתרונות למשרד. 
2. ההצעות שיתקבלו יבחנו על פי מדדי איכות באופן יחסי:
· צוות מקצועי ומומחה בתחום הובלת תכניות צוערים.
· ניסיון בהפעלת תכניות צוערים לצעירים וצעירות בשירות הציבורי. 
· תוכן מצטבר הכולל ידע מקצועי על תהליכי בניית תכניות צוערים.

